Paġna It-test tad-deċiżjoni fil-lingwa jew lingwi awtentika/awtentiċi, li minnu tneħħew il-partijiet kunfidenzjali kollha, jinsab fuq is-sit: It-test tad-deċiżjoni fil-lingwa jew lingwi awtentika/awtentiċi, li minnu tneħħew il-partijiet kunfidenzjali kollha, jinsab fuq is-sit: It-test tad-deċiżjoni fil-lingwa jew lingwi awtentika/awtentiċi, li minnu tneħħew il-partijiet kunfidenzjali kollha, jinsab fuq is-sit: It-test tad-deċiżjoni fil-lingwa jew lingwi awtentika/awtentiċi, li minnu tneħħew il-partijiet kunfidenzjali kollha, jinsab fuq is-sit: It-test tad-deċiżjoni fil-lingwa jew lingwi awtentika/awtentiċi, li minnu tneħħew il-partijiet kunfidenzjali kollha, jinsab fuq is-sit: It-test tad-deċiżjoni fil-lingwa jew lingwi awtentika/awtentiċi, li minnu tneħħew il-partijiet kunfidenzjali kollha, jinsab fuq is-sit: It-test tad-deċiżjoni fil-lingwa jew lingwi awtentika/awtentiċi, li minnu tneħħew il-partijiet kunfidenzjali kollha, jinsab fuq is-sit: It-test tad-deċiżjoni fil-lingwa jew lingwi awtentika/awtentiċi, li minnu tneħħew il-partijiet kunfidenzjali kollha, jinsab fuq is-sit: It-test tad-deċiżjoni fil-lingwa jew lingwi awtentika/awtentiċi, li minnu tneħħew il-partijiet kunfidenzjali kollha, jinsab fuq is-sit: It-test tad-deċiżjoni fil-lingwa jew lingwi awtentika/awtentiċi, li minnu tneħħew il-partijiet kunfidenzjali kollha, jinsab fuq is-sit: It-test tad-deċiżjoni fil-lingwa jew lingwi awtentika/awtentiċi, li minnu tneħħew il-partijiet kunfidenzjali kollha, jinsab fuq is-sit: It-test tad-deċiżjoni fil-lingwa jew lingwi awtentika/awtentiċi, li minnu tneħħew il-partijiet kunfidenzjali kollha, jinsab fuq is-sit: It-test tad-deċiżjoni fil-lingwa jew lingwi awtentika/awtentiċi, li minnu tneħħew il-partijiet kunfidenzjali kollha, jinsab fuq is-sit: Permezz tal-ittra tal-14 ta' Ottubru 2019 riprodotta bil-lingwa Ingliża fil-paġni li jsegwu dan is-sommarju, il-Kummissjoni nnotifikat lill-Ungerija bid-deċiżjoni tagħha li tagħti bidu għall-proċedura stabbilita fl-Artikolu 108(2) tat-Trattat dwar il-Funzjonament tal-Unjoni Ewropea fir-rigward tal-għajnuna msemmija hawn fuq. Fi żmien xahar mid-data tal-pubblikazzjoni ta' dan is-sommarju u tal-ittra li ssegwi, il-partijiet interessati jistgħu jibagħtu l-kummenti tagħhom dwar l-għajnuna li fir-rigward tagħha l-Kummissjoni qed tagħti bidu għall-proċedura, lil: Dawn il-kummenti se jiġu kkomunikati lill-Ungerija. Jista' jintalab bil-miktub li l-identità tal-parti interessata li tippreżenta l-kummenti tiġi ttrattata b'mod kunfidenzjali filwaqt li jingħataw ir-raġunijiet għal din it-talba. L-Ungerija tqis li l-proġett ta' investiment se jiddependi fuq proċessi ta' produzzjoni li jikkostitwixxu "proċess innovattiv ġdid" skont it-tifsira tal-paragrafu 15 tal-Linji Gwida dwar l-Għajnuna Reġjonali (LGGħR), minħabba li Samsung SDI biħsiebha tiżviluppa u timmanifattura bi produzzjoni tal-massa ċelloli tal-batteriji għall-vetturi elettriċi billi tuża tibdil sinifikanti fit-tekniki, fit-tagħmir u fis-software. Wara l-eżami preliminari, il-Kummissjoni hija tal-fehma li l-proġett ta' investiment li jitwettaq minn impriża kbira f'żona c – b'eċċezzjoni – huwa eliġibbli għal għajnuna reġjonali għall-investiment għaliex huwa bbażat fuq "proċess innovattiv ġdid" li jġib bidla sostanzjali fil-livell għoli tal-proċessi ta' produzzjoni rilevanti, għandu impatt sinifikanti fuq il-proċess ġenerali ta' produzzjoni applikat minn Samsung SDI fl-Ungerija, u jirrappreżenta applikazzjoni għall-ewwel darba fis-settur fiż-ŻEE. Il-prinċipji komuni tal-valutazzjoni stipulati fit-taqsima 3.1 tal-LGGħR jispeċifikaw li l-għajnuna reġjonali tista' tiġi approvata biss jekk (1) jiġu ssodisfati ċerti rekwiżiti minimi, iddefiniti skont il-kontribuzzjoni tal-proġett għall-iżvilupp reġjonali, l-adegwatezza tal-għajnuna u l-forma ta' għajnuna magħżula, l-effett ta' inċentiv formali u sostantiv tal-għajnuna, u l-proporzjonalità tagħha, jekk (2) l-għajnuna ma twassalx għal effetti negattivi manifesti fuq il-kompetizzjoni u l-kummerċ, u jekk (3) l-effetti pożittivi tal-għajnuna jkunu b'mod ċar superjuri għall-effetti negattivi tagħha. Il-paragrafu 61 tal-LGGħR jistipula li l-effett (sostantiv) ta' inċentiva jista' jiġi pprovat f'wieħed minn żewġ xenarji: jiġifieri mingħajr l-għajnuna, l-investiment ma jkunx suffiċjentement profittabbli fi kwalunkwe post (ix-xenarju 1) jew, mingħajr l-għajnuna, l-investiment kien isir f'post ieħor (ix-xenarju 2). L-Ungerija tinvoka sitwazzjoni tax-xenarju 2 u ssostni li l-għajnuna hija ġġustifikata mill-ħtieġa li jiġi kkumpensat l-iżvantaġġ nett ta' EUR 173 miljun għall-lokalizzazzjoni Ungeriża meta mqabbla ma' dik ta' investiment alternattiv f'Xi'an, iċ-Ċina, fejn Samsung SDI tikkontrolla, permezz ta' impriża konġunta, faċilità ta' produzzjoni oħra ta' batteriji għall-vetturi elettriċi. F'dan l-istadju, il-Kummissjoni ma tistax tikkonkludi li l-għajnuna proposta jista' jkollha l-effett ta' inċentiv meħtieġ. B'mod partikolari, il-Kummissjoni tinnota li l-ammont ta' EUR 173 miljun biex jikkumpensa għad-diskrepanza tal-vijabbiltà essenzjalment jirriżulta minn differenza sinifikanti fil-kostijiet tal-investiment bejn ix-xenarji alternattivi ta' investiment, fejn il-kostijiet tal-investiment f'makkinarju u tagħmir huma [35–50]% ogħla fl-Ungerija meta mqabbla maċ-Ċina. Din id-differenza sinifikanti ġiet iġġustifikata mill-awtoritajiet Ungeriżi billi invokaw il-politika ta' akkwist lokali ta' Samsung SDI, li tobbliga lill-kumpanija biex tixtri minn sorsi lokali t-tagħmir u l-makkinarju kif ukoll l-inputs l-oħra meħtieġa għall-investiment. Abbażi tal-informazzjoni disponibbli għaliha, il-Kummissjoni ma tqisx li din l-asserzjoni hija realistika u diġà ma kinitx realistika fiż-żmien meta l-benefiċjarju ħa d-deċiżjoni finali li jinvesti fl-Ungerija. Dan jissuġġerih il-fatt li, kif ġiet ippreżentata mill-awtoritajiet Ungeriżi, it-tfittxija ta' Samsung SDI għal fornituri lokali ta' tagħmir u ta' makkinarju – li ppreċediet id-deċiżjoni finali ta' investiment – kemm fiż-Żona Ekonomika Ewropea kif ukoll fiċ-Ċina ma rnexxietx, peress li ma nstabux fornituri xierqa biex jimplimentaw il-proċess innovattiv ġdid ta' Samsung. Il-Kummissjoni tinnota wkoll li l-awtoritajiet Ungeriżi u Samsung SDI kkonfermaw li, mill-bidu tax-xogħlijiet fuq il-proġett notifikat f'Settembru 2017 u sa Mejju 2019, il-benefiċjarju ma kienx applika fil-prattika l-allegata politika tiegħu ta' akkwist lokali, u minflok kien xtara tagħmir u makkinarju mingħand fornituri tal-Korea t'Isfel biss. Barra minn hekk, jidher li Samsung għamlet eċċezzjoni fil-politika invokata tagħha ta' akkwist lokali anki meta implimentat l-ewwel investiment (mingħajr għajnuna) tagħha fl-Ungerija. Fid-dawl ta' dan ta' hawn fuq, il-Kummissjoni tqis li ipoteżi iktar realistika kienet tkun li fiż-żmien tad-deċiżjoni ta' investiment Samsung SDI diġà kellha l-ħsieb li tixtri t-tagħmir u l-makkinarju rispettivi mill-fornituri eżistenti tagħha li jinsabu fil-Korea t'Isfel, għaż-żewġ xenarji ta' investiment, f'liema każ id-differenza fil-kost ta' investiment ta' [35–50]% tidher li mhijiex ġustifikata. Kalkolu mill-ġdid tad-diskrepanza fil-vijabbiltà bejn l-Ungerija u ċ-Ċina fuq il-bażi ta' din l-ipoteżi juri li l-EUR 173 miljun ta' diskrepanza fil-vijabbiltà favur iċ-Ċina kienu jiġu eliminati kompletament u possibbilment anki inversati, bir-riżultat ta' vantaġġ globali nett żgħir favur ix-xenarju tal-investiment Ungeriż. Barra minn hekk, il-Kummissjoni tinnota li l-makkinarju u t-tagħmir li ġew akkwistati sa Mejju 2019 għall-proġett ta' investiment innotifikat ma nxtrawx direttament mill-benefiċjarju tal-għajnuna mingħand fornituri attwali fil-Korea t'Isfel. Minflok, il-Grupp Samsung SDI li għandu l-kwartieri ġenerali fil-Korea t'Isfel aġixxa bħala intermedjarju billi xtara dan it-tagħmir/makkinarju fil-Korea t'Isfel u biegħu lill-entità Samsung SDI fl-Ungerija, wara li applika marġni kummerċjali ta' [18–22]% mal-bażi tal-ispejjeż sottostanti. F'dan l-istadju, abbażi tal-informazzjoni disponibbli għaliha, il-Kummissjoni ma tistax tikkonferma jekk dawn it-tranżazzjonijiet intragrupp irriżultawx fi prezz konformi mas-suq u jekk ħolqux inflazzjoni artifiċjali tal-kostijiet eliġibbli tal-investiment Ungeriż. Barra minn hekk, il-Kummissjoni tqis li tliet elementi oħra jqajmu mistoqsijiet dwar il-kredibbiltà tax-xenarju ta' investiment Ċiniż. L-ewwel nett, kif ikkonfermat mill-azzjoni legali li ħadet il-Kummissjoni fl-Organizzazzjoni Dinjija tal-Kummerċ, iċ-Ċina kienet qed tapplika prattiki sistemiċi li jġiegħlu lill-kumpaniji barranin iċedu teknoloġija sensittiva u għarfien espert bħala prekundizzjoni biex jagħmlu negozju fiċ-Ċina. It-tieni, jidher li fiż-żmien tad-deċiżjoni ta' investiment f'Novembru 2017, il-produtturi Sud Koreani tal-batteriji għall-vetturi elettriċi fiċ-Ċina kienu qed jiffaċċjaw ambjent politiku partikolarment ostili, bir-riżultat li fil-prattika dawn ġeneralment ma tħallewx ifornu lis-suq Ċiniż bil-prodotti tagħhom minħabba li l-awtoritajiet Ċiniżi rtiraw is-sussidji għall-vetturi elettriċi mgħammra b'batteriji pprovduti mill-produtturi Sud Koreani. It-tielet, jidher improbabbli li l-benefiċjarju tal-għajnuna kien jibda faċilità ta' produzzjoni taċ-ċelloli żgħar mingħajr għajnuna f'Göd (l-Investment 1), jekk ma jkunx ikkunsidra li jkabbar l-investiment fi stadju aktar tard. Fid-dawl ta' dan ta' hawn fuq, f'dan l-istadju l-Kummissjoni ma tistax teskludi li l-kunsiderazzjonijiet strateġiċi għall-investiment fl-Ungerija flimkien mar-riskji tat-trasferiment sfurzat ta' teknoloġija u l-klima politika ostili fiċ-Ċina fil-konfront tal-produtturi Sud Koreani tal-batteriji għall-vetturi elettriċi ma kinux iwasslu lill-kumpanija biex tinvesti fl-Ungerija anki jekk teżisti d-diskrepanza tal-vijabbiltà li qed tiġi asserita. Il-valutazzjoni tal-proporzjonalità tal-ammont tal-għajnuna, meħtieġa skont it-taqsima 3.6 tal-Linji Gwida dwar l-Għajnuna Reġjonali, tista' titwettaq biss ladarba jiġi kkonfermat l-effett ta' inċentiv tal-għajnuna. F'dan l-istadju, jidher li l-ebda għajnuna ma tkun meħtieġa biex tiskatta l-lokalizzazzjoni tal-investiment fl-Ungerija, peress li dan kien iseħħ fi kwalunkwe każ peress li d-diskrepanza tal-vijabbiltà kkalkulata mill-ġdid tissuġġerixxi li x-xenarju tal-investiment Ungeriż għandu vantaġġ żgħir tal-kost nett meta mqabbel ma' dak Ċiniż, kif ukoll vantaġġi strateġiċi importanti (iżda mhux kwantifikabbli) kif deskritt hawn fuq. Il-Kummissjoni tqajjem dubji wkoll dwar il-kontribuzzjoni tal-proġett ta' investiment għall-iżvilupp reġjonali fir-reġjun ikkonċernat, u ma setgħetx tistabbilixxi l-adegwatezza tal-għajnuna, u l-forma tal-għajnuna prevista (għotja diretta), biex tindirizza l-iżvantaġġi reġjonali speċifiċi tar-reġjun ikkonċernat. It-taqsima 3.7.2 tal-LGGħR telenka sensiela ta' sitwazzjonijiet fejn l-effetti negattivi manifesti fuq il-kummerċ u/jew il-kompetizzjoni huma manifestament superjuri għal kwalunkwe effett pożittiv, u fejn l-għajnuna reġjonali hija pprojbita. Madankollu, l-analiżi tal-effetti negattivi evidenti u tal-ibbilanċjar ġenerali tal-effetti pożittivi u dawk negattivi hija rilevanti biss jekk il-Kummissjoni ssib li r-rekwiżiti minimi deskritti hawn fuq huma ssodisfati. Minħabba r-raġunijiet ta' hawn fuq il-Kummissjoni tqajjem dubji dwar il-kompatibbiltà tal-għajnuna. Il-partijiet interessati huma mistiedna jikkummentaw dwar l-għajnuna, u b'mod partikolari dwar il-kwistjonijiet identifikati iktar fid-dettall fl-ittra mehmuża indirizzata lill-Ungerija. Permezz ta' ittra datata t-28 ta' Frar 2020 riprodotta bil-lingwa awtentika fuq il-paġni li jsegwu dan is-sommarju, il-Kummissjoni nnotifikat lil Franza bid-deċiżjoni tagħha li tibda l-proċedura stabbilita fl-Artikolu 108(2) tat-Trattat dwar il-Funzjonament tal-Unjoni Ewropea rigward il-miżuri msemmija hawn fuq. Il-partijiet ikkonċernati jistgħu jippreżentaw il-kummenti tagħhom dwar il-miżuri li fir-rigward tagħhom il-Kummissjoni qed tibda l-proċedura fi ħdan xahar mid-data tal-pubblikazzjoni ta' dan is-sommarju u l-ittra li jmiss lil: Dawn il-kummenti se jiġu komunikati lil Franza. Trattament kunfidenzjali tal-identità tal-parti interessata li qed tippreżenta l-kummenti tista' tintalab bil-miktub, u tingħata r-raġuni għat-talba. Fit-23 ta' Novembru 2017 Franza infurmat lill-Kummissjoni minn qabel dwar abbizz ta' mekkaniżmu regolatorju għall-ħażna ta' gass naturali. Il-mekkaniżmu regolatorju ġie introdott mingħajr ma ġie notifikat formalment lill-Kummissjoni jew approvat minnha. Il-mekkaniżmu regolatorju għandu l-għan li jiggarantixxi s-sigurtà tal-forniment ta' gass naturali fit-territorju Franċiż. Dan japplika għal lista eżawrjenti, stabbilita b'digriet, ta' faċilitajiet ta' infrastruttura ta' ħażna ta' gass naturali taħt l-art, meqjusa li huma meħtieġa biex jiggarantixxu s-sigurtà tal-forniment tal-gass naturali fi Franza. Dawn għandhom jinżammu funzjonanti u l-kapaċità tagħhom hija rkantata f'konformità mal-ftehimiet stabiliti mill-CRE (il-Kummissjoni Regolatorja tal-Enerġija Franċiża). Skont il-mekkaniżmu regolatorju, l-ispejjeż tal-operaturi tal-ħażna huma koperti sakemm dawn jikkorrispondu ma' dawk ta' operatur effiċjenti. Id-dħul awtorizzat tagħhom huwa determinat bl-ordni tal-CRE. Jekk id-dħul li jirċievu direttament mill-klijenti tagħhom ikun anqas mid-dħul awtorizzat tagħhom, l-operaturi tal-ħażna jirċievu kumpens ugwali għad-differenza bejn dawk iż-żewġ ammonti. Dan il-kumpens huwa ffinanzjat permezz ta' miżata dedikata fit-tariffi għall-użu tan-network ta' trażmissjoni miġbur mill-operaturi tan-netwerk ta' trażmissjoni mit-trasportaturi tal-gass. Il-kumpens imbagħad jitħallas lill-operaturi tal-ħażna. Parti mill-ispejjeż assoċjati mal-ispiża tal-ħażna huwa rkuprati mill-konsumaturi finali permezz tat-tariffi regolati għall-bejgħ ta' gass naturali. L-ammont totali ta' kumpens imħallas lit-tliet operaturi tal-ħażna regolati (Storengy, Géométhane and Teréga) kien EUR 529 miljun fl-2018 u EUR 540 miljun fl-2019. Il-Kummissarji fuq bażi preliminari jqis li l-mekkaniżmi regolatorji jikkostitwixxu għajnuna mill-Istat fi ħdan it-tifsira tal-Artikolu 107 (1) TFUE. Fir-rigward tal-bażi legali għall-valutazzjoni tal-kompatibilità, il-Kummissjoni tinnota li ma japplikaw ebda linji gwida għal mekkaniżmi regolatorji għall-ħażna tal-gass, imfassla biex jiżguraw is-sigurtà tal-provvista. Il-Kummissjoni tista' tiddikjara miżura ta' għajnuna kompatibbli direttament skont l-Artikolu 107(3)(c) TFUE. Madankollu, f'dan il-każ il-Kummissjoni tiddubita li f'dan il-każ li l-mekkaniżmu regolatorju huwa proporzjonat mal-iżgurar tas-sigurtà ta' forniment u jekk dan jiżgurax li ma jkunx hemm effetti negattivi fuq il-kompetizzjoni u l-kummerċ bejn l-Istati Membri. B'mod aktar speċifiku, il-Kummissjoni jirriżultalha li għall-iskop ta' stabbiliment tad-dħul awtorizzat tal-operaturi tal-ħażna, il-CRE jippermettilhom li jkollhom ritorn fuq il-kapital fiss tagħhom. Il-kalkolu ta' dan ir-ritorn jinvolvi l-valutazzjoni tal-valur tal-assi regolati. Għal dan l-għan, il-CRE juża l-metodu tal-kost ekonomiku preżenti, billi jibda mill-valur riportat gross tal-assi fil-kontijiet tal-operatur. Għalhekk, il-Kummissjoni tinnota li l-CRE ma għamilx evalwazzjoni ekonomika indipendenti tal-valur tas-suq tal-assi meta l-mekkaniżmu regolatorju ġie introdott, li jista' jitfa' dubju dwar in-natura proporzjonata tal-miżura. It-tieni, fuq il-bażi tal-informazzjoni disponibbli lill-Kummissjoni, mhuwiex possibbli li tiġi eskluża l-possibilità li l-mekkaniżmu jintroduċi distorsjonijiet mhux ġustifikati ta' kompetizzjoni (i) bejn il-fornituri tal-gass Franċiżi u l-fornituri ta' gass naturali ta' Stati Membri oħra, (ii) bejn min-naħa waħda operaturi tal-ħażna tal-gass u min-naħa l-oħra operaturi tal-LNG u operaturi ta' interconnectors, u (iii) bejn operaturi tal-ħażna tal-gass Franċiżi tal-Istati Membri l-oħra. Il-Kummissjoni għalhekk tistieden lil Franza u lil kwalunkwe parti interessata oħra biex tipprovdi evidenza addizzjonali rilevanti għall-valutazzjoni tal-proporzjonalità tal-miżura u l-impatt tagħha fuq il-kompetizzjoni u l-kummerċ bejn l-Istati Membri.
Extracted from C_112_2020.html